google/wiki40b huggingface dataset:
SSEM

Ang SSEM (Manchester Small-Scale Experimental Machine), na may palayaw na Baby, ay ang unang stored-program computer sa daigdig. Ito ay itinayo sa Victoria University of Manchester, England, nina Frederic C. Williams, Tom Kilburn at Geoff Tootill, at tumakbo ang unang programa nito noong 21 Hunyo 1948.
Ang makina ay hindi inilaan upang maging isang praktikal na computer sa halip ay dinisenyo bilang isang testbed para sa Williams tube, isang maagang anyo ng computer memory. Bagama't itinuturing na "maliit at primitibo" sa pamantayan ng panahon nito, ito ay ang unang gumaganang makina na naglalaman ng lahat ng elemento na mahalaga sa isang modernong electronic computer. Nang napakita ng SSEM ang posibilidad ng disenyo nito, ang isang proyekto ay pinasimulan sa unibersidad upang buuin ito na mas kapaki-pakinabang na computer, ang Manchester Mark 1. Ang Mark 1 naman ay mabilis na naging prototype para sa Ferranti Mark 1, ang unang sa komersyal na pangkalahatang computer sa mundo.
Ang SSEM ay mayroong 32-bit na word length at memory na 32 word. Dahil ito ay dinisenyo na maging posibleng pinakasimpleng stored-program computer, ang tanging arithmetic operation na ipinapatupad sa hardware ay subtraction at negation; ang iba pang arithmetic operation ay ipinatupad sa software. Ang una sa tatlong programa na isinulat para sa makina ay ang paghahanap ng pinakamataas na proper divisor ng 2¹⁸ (262,144), isang kalkulasyon na inaasahang matagal ang pagpapatakbo—at pagpapatunay na maasahan ang computer—sa pamamagitan ng pagsubok sa bawat integer mula sa 2¹⁸ − 1 pababa, bilang division ay ipinatupad sa pamamagitan ng paulit-ulit na subtraction ng divisor. Ang programa ay binubuo ng 17 instruction at tumakbo nang 52 minuto bago maabot ang mga tamang sagot na 131,072, pagkaraang matapos ng SSEM ang 3.5 milyong operasyon (para sa isang effective CPU speed na 1.1 kIPS).
Golem (karakter sa prankisa ng Golem)

Ang Golem ay isang karakter sa mga pelikulang katatakutan simula noong 1912.
Miyuki Kojima

Si Pai Pai Miyuki (パイパイ 美ゆき, ipinanganak Marso 23, 1952 sa Tokyo) ay isang artista at mang-aawit sa bansang Hapon. Hanggang 1970, ginamit niya ang pangalan ng entablado na Miyuki Kojima (児島 みゆき Kojima Miyuki). Siya ay kinakatawan ng Kagawa Office.
Faust

Si Faust ang bida ng isang klasikong alamat na Aleman. Isa siyang scholar na may matagumpay sa buhay nguinit hindi siya makontento kaya ito ay nagdulot sa kanya na gumawa ng kontrata sa demonyo, kapalit ng kanyang kaluluwa para sa walang hangganang kaalaman at makamundong mga luho. Ang alamat ni Faust ay naging basehan ng maraming mga pampanitikan, masining, pangsine at malamusikal na mga gawa at ikinwento sa iba't ibang pamaraan. Ang salitang Faust kapag ginagamit bilang pang-uri ay nagpapahiwatig ng isang sitwasyon kung saan ang isang maambisyosong tao ay sinuko ang kanyang moralidad para makukuha ng kapangyarihan at katagumpayan sa loob ng isang takdang oras.
Ang Faust ng mga naunang libro—kasama na ang mga balad, drama, pelikula, at palabas na gumagamit ng papet, ay tuluyang sinusumpa dahil mas pinili niya ang makamundong kaalaman kaysa sa karunungan mula sa Diyos; "iniwan niya ang Bibliya sa likuran ng pinto at sa ilalim ng bangko, itinatanging tawagan siyang doktor ng Teolohiya, pero nais siyang bansagang isang doktor ng medisina". Ang mga dula at palabas ng papet na nakabase sa alamat ay sikat sa Alemanya noong ika-16 ns siglo, madalas na ginagawang katuwaang ang mga karakter na sina Faust at Mephistopheles. Ang kuwento ay pinasikat ni Christopher Marlowe sa Inglatera na siyang nabigay na isang klasikong pagtrato sa kanyang dula na ang The Tragical History of Doctor Faustus (Tagalog: Ang Malatrahedyang Kasaysayan ni Doktor Faustus) noong 1604. Sa Bersyon ni Goethe sa kuwento matapos na dalwang daan taon, si Faust ay naging isang di makuntentong intelektwal na naghahanap ng mas higit pa sa "makamundong pagkain at inumin" sa kanyang buhay.

Buod ng kuwento

Naiinip at nalulungkot si Faust sa kanyang buhay bilang scholar. Pagkatapos magtangka na bawiin ang sariling buhay, tinawag niya ang demonyo para sa mas maraming kaalaman at mahika upang lunurin ang sarili sa lahat ng mga luho at kaalaman ng mundo. Singot siya ng lumabas ang kinatawan ng demonyo na si Mephistopheles. Nakipagsundo siya kay Faust: Bibigyan ni Mephistopheles si Faust ng kapangyarihang gumawa ng mahika sa loob ng isang nakatakdang bilang ng taon, ngunit sa huli ng nakapagsunduhang oras, kukunin ng demonyo ang kaluluwa ni Faust, at si Faust ay habang-buhay na susumpahin. 24 na taon ang karaniwang haba ng nakatadang oras sa mga naunang bersyon ng kuwento; isang taon sa bawat oras sa isang araw.
Sa loob ng oras ng kasunduhan, Ginamit ni Faust si Mephistopheles sa sari saring parahan. Sa maraming bersyon ng kuwento, partikular ang dula ni Goethe, tinulungan ni Mephistopheles si Faust na maakit ang isang maganda at inosenteng babae, madalas na pinapangalang named Gretchen, na tuluyang nasiraan ang buhay. Ngunit ang pagiging inosente ni Gretchen ay lumigtas sa kanya sa huli, at nakapasok siya sa langit. Sa bersyon ni Goethe, si Faust ay naligtas dulot ng biyaya ng Diyos dahil sa kanyang lubusang pasisikap kasama ng pakikiusap ni Gretchen sa Diyos sa anyo ng Walang Hanganang Pagkabae. Ngunit, sa unang berson ng kuwento, si Faust ay tuluyang na nakurakot at naniniwala na hindi na siya mapapatawad dahil sa kanyang mga pagkasala, sa huli dinala siya ng demonyo sa impyerno.
Arkitekturang nabal

Ang arkitekturang panghukbong pangdagat o arkitekturang nabal (Ingles: naval architecture) ay isang disiplinang pang-inhinyeriya na nakikibahagi sa pagdidisenyo, pagbubuo, pagpapanatili at pagpapaandar ng mga sasakyang pangdagat at mga kayariang pangdagat.  Kasangkot sa arkitekturang panghukbong-dagat ang saligan at inilalapat na pananaliksik, disenyo, pagpapaunlad, pagsusuri ng mga disenyo at ng mga kalkulasyon sa kabuoan ng buhay ng isang sasakyang pangkaragatan. Kabilang dito ang mga pangunahing gawain sa preliminaryo (paunang) disenyo ng sasakyan, ang detalyadong disenyo nito, pagbubuo, mga pagsubok habang pinaglalayag sa dagat, pagpapaandar at pagpapanatili, paglulunsad at paggagarahe ng sasakyan. Ang pagtutuos o kalkulasyon ng disenyo ng barko ay kailangan din para sa mga bapor na binabago o kinukumpuni (sa pamamagitan ng pagpapalit o kumbersiyon, muling pagbubuo, pagsasamakabago o modernisasyon, o pag-aayos ng sira). Kasangkot din sa arkitekturang nabal ang pormulasyon o paggawa ng mga regulasyong pangkaligtasan at mga patakaran sa pagtaban ng sira o pinsala, at ang pagpayag at pagbibigay ng katibayan (sertipikasyon) sa mga disenyong pambarko upang makaabot sa mga pangangailangang makabatas at hindi makabatas. Ang pangunahing mga elemento ng arkitekurang nabal ay kinabibilangan ng hidrostatiks, hidrodinamiks, inhinyeriyang estruktural (inhinyeriyang pangkayarian), at konstruksiyon ng barko (pagbubuo ng bapor).
Universiti Utara Malaysia

Ang Universiti Utara Malaysia (UUM, Ingles: Northern University of Malaysia) ay itinatag noong 16 Pebrero 1984 sa ilalim ng Universiti Utara Malaysia 1984 Order. Ang unibersidad ay nakorporatisa noong 23 Abril 1998. 
Matatagpuan ang unibersidad sa maliit na bayan ng Sintok, Kedah . Ito ay kilala bilang isang unibersidad sa pamamahala.
Kolehyo San Pedro ng Ormoc

Ang Saint Peter's College of Ormoc ay isang kolehiyong paaralan na matatagpuan sa Lungsod ng Ormoc Leyte, Pilipinas.
Ito ay itinatag noong 1914 ni Padre Ismael Cataag at kasalukuyang pinamumunuan na ng Benedictine nuns ngunit ang may-ari na nito ang Archdiocese ng Palo.
Misato, Miyagi

Ang Misato ay isang munisipalidad sa Prepektura ng Miyagi, bansang Hapon.
Colegio de Los Baños

Ang Colegio de Los Baños ay isang kolehiyong paaralan na matatagpuan sa Los Baños, Laguna, Pilipinas.
Ito ay itinatag noong 1984 at kasalukuyang pinamumunuan ni Dr. Marina L. San Agustin.
Manananggal

Ang manananggal ay isang nilalang na may kakayahang magbago ng anyo tuwing kabilugan ng buwan. Ito ay sinasabing nagpapalit ng anyo kapag sumapit na ang hatinggabi. Ang mga manananggal ay may kakayahang hatiin ang katawan at tinutubuan din ito ng pakpak na parang sa paniki. Paborito daw kainin ng mga manananggal ang sanggol sa sinapupunan ng isang babaeng nagdadalang-tao gamit ang kanilang dila na kasing nipis ng karayom at kayang humigop ng dugo.
Membranong mukosa

Ang mga membranong mukosa (Ingles: mucous membranes o mucosae; singular mucosa) ay mga linya o takip na ang karamihan ay may endodermal na pinagmulan na tinatakpan ng epithelium na sangkot sa pagsisipsip at paglabas. Ang mga ito ay naglilinya ng mga kabidad na nalalantad sa panlabas na kapaligirian at panloob na mga organo. Ang mga ito ay nasa ilang mga lugar na katabi ng balat: sa butas ng ilong, bibig, labi, talukap ng mata, tenga, ari, at anus. Ang madikit at makapal na pluido o likidong nilalabas ng mga membranong mukosa at glandula ay tinatawag na mucus. Ang terminong membranong mukosa ay tumutukoy sa kung saan matatagpuan ito sa katawan at hindi lahat ng mga membranong mukosa ay naglalabas ng mucus. brane secretes mucus.
Ayana

Si Ayana ay isang mang-aawit mula sa bansang Hapon.
Yizheng

Ang Lungsod ng Yizheng ay isang lungsod sa probinsiya ng Jiangsu sa bansang Tsina.
Goodbye America

Kuwento

Habang mabagal na itinitigil ang mga operasyon sa himpilang-militar ng Subic at unti-unti ring nababawasan ang bilang ng mga tauhan dito, sumalalay si Komander Hamilton (Wolfgang Bodison) sa tatlong Navy Seal ng E.U. na tumulong sa pagsasanggalang ng base. Si William Hawk (John Haymes Newton), isang beteranong sundalong Amerikano na nalalapit na ang pagtatapos ng kaniyang obligatoryong biyahe, ay may ugnayan sa isang Pilipinang si (Nannette Medved), na isang kinatawan ng opisina ng alkalde ng kalapit na Lungsod ng Olongapo. Kailangan ni Lisa na pamahalaan ang krisis pang-ekonimiya na magiging dulot sa kaniyang pamayanan, maging ang kaniyang mga pansariling suliranin na dala ng paglisan ni William, at maging ang problemadong relasyon ng kaniyang inang si Anna (Daria Ramirez) at ng kaniyang pangalawang-ama, si Ed (James Brolin).
Si Paul Bladon (Alexis Arquette), isa pang sundalong Navy Seal sa base ng Subic Bay, ay anak na lalaki ng isang senador ng Estados Unidos (Michael York), na bibisita sa Subic Bay para sa mga seremonyas ng pagsasara nito. Isasama ni Senador Bladon ang Amerikanang kasintahan ni Paul, na si Angela (Maureen Flannigan), bagaman umiibig si Paul sa isang Pilipina na si Emma (Alma Concepcion), isang dating mang-aaliw na nagpaplanong pakasal kay Paul. Ang pangatlong Navy Seal, si John Stryzack (Corin Nemec), isang taong galit sa nakikita niyang pagkakanulo ng Amerika sa mga obligasyon nito sa Pilipinas; nakulong si John matapos ang isang magulong insidente, subalit balak niyang tumakas upang kitlin ang buhay ni Senador Bladon na pinaniniwalaan ni John na ugat ng pagsasara ng base militar.
Flint, Michigan

Ang Flint ay isang lungsod-industriyal sa Michigan, Estados Unidos. Matatagpuan ito sa timog-kanlurang bahagi ng estado. Ang populasyon nito ay 102,434 katao, ayon sa senso noong 2010.
Miguel Palmer

Si Miguel Palmer ay isang artista sa Mehiko.
Eusebio ng Nicomedia

Mga relasyon kay Arius

Tulad Arius, si Eusebius ng Nicomedia ay isang estudyante ni Lucian ng Antioch at malamang ay naniwala siya sa parehong mga pananaw ng kay Arius mula sa simula. Siya rin ang isa sa pinakamasigasig tagasuporta na humikayat kay Arius. Dahil sa relasyong ito na siya ang unang taong pinakiugnayan pagkatapos matiwalag si Arius mula sa Simbahan ng Alexandria ni Alexander ng Alexandria. Maliwanag na si Arius at Eusebius ay sapat na malapit sa isa't isa na nagawa ni Arius upang isulat ang kanyang teolohiya. Pagkatapos ay kanyang medyo binaog ang mga ideya ni Arius o marahil ay sumuko lamang sa pamimilit ng mga sirkunstansiya. Gayunpaman, kung hindi siya ang guro ay ang pinuno at tagapangasiwa ng partidong Ariano. Sa Unang Konseho ng Nicaea noong 325 CE, siya ay lumagda sa isang konpensiyon ngunit pagkatapos lamang ng isang matagal at desperadong oposisyon kung saan ay "lumagda lamang siya sa kamay at hindi sa puso". Ito ay isang malaking dagok sa partidong Ariano dahil ihinuha na ang mga kalahok sa Unang Konseho ng Nicaea ay pantay na nahahati sa pagitan ng mga Ariano at hindi-Ariano. Ang pagtatangol ni Eusebius kay Arius ay nagpagalit sa Emperador at pagkatapos ng ilang buwan pagkatapos ng Konseho ng Nicaea ay ipinatapon sanhi ng kanyang patuloy na pakikipag-ugnayan kay Arius at mga ipinatapon. Pagkatapos ng 3 taon, nagtagumpay siyang makamit ang pagpabor ng Emperador sa pamamagitan ng paghikayat kay Dakilang Constantino na si Arius at kanyang mga pananaw ay hindi sumasalungat sa Kredong Niseno. Pagkatapos ng kanyang pagbabalik noong 329 CE, kanyang pinagana ang buong makinarya ng estadong pamahalaan upang ipataw ang kanyang mga pananaw sa Simbahang Kristiyano. Nagawa niyang patalsikin ang tatlong mga mahahalagang kalaban ng Arianismo na mga yumakap sa Unang Konseho ng Nicaea na sina Eustathius ng Antioch noong 330 CE, Athanasius ng Alexandria noong 335 at Marcellus ng Ancyra noong 336. Ito ay hindi isang maliit na kahanga-hangang gawa dahil si Athanasius ay itinuring ni Constantino na "tao ng Diyos" at ang parehong sina Eustathius at Athanasius ay humawak ng mga matataas na posisyon sa simbahan. Ang isa pang malaking nagawa ni Eusebius ang kanyang pagkakahirang bilang Patriarka ng Constantinople sa pamamagitan ng pagpapatalsik kay Pablo I ng Constantinople. Si Pablo I ay kalaunang bumalik bilang Patriarka pagkatapos ng kamatayan ni Eusebius. Kahit sa labas ng Imperyo Romano ay nagkaroon ng malaking impluwensiya si Eusebius. Kanyang dinala sa pagkaparing Ariano si Ulfilas at nagpadala ng liham sa huli na akayin ang mga paganong Goth. Binautismuhan ni Eusebius si Dakilang Constantino sa kanyang villa sa Nicomedia noong Mayo 22, 337 CE bago ang kamatayan ni Constantino.

Kamatayan

Siya ay namatay noong 342 CE. Siya ay napakaimpluwensiyal kahit pagkatapos ng kanyang kamatayan na pinakinggan ng Arianong Emperador na anak ni Constantinong si Constantius II ang kanyang payo at ni Eudoxus ng Constantinople na tangkaing akayin ang Imperyo Romano sa Arianismo sa pamamagitan ng paglikha ng mga Konsehong Ariano at mga opisyal na doktrinang Ariano.
Jojit Punzalan

Si Jojit Punzalan ay isang kilalang nanalo sa isang patimpalak bilang Reyna ng Kagandahan sa Pilipinas.
Regal Presents

Ang Regal Presents ay isang palabas sa telebisyon sa Pilipinas ng ABS-CBN.
Alpabetong Oriya

Ang Alpabetong Oriya (Wikang Oriya: ଓଡିଆ ଲେଖନୀ ଶୈଳୀ), kilala rin bilang panitikang Oriya, ay ginagamit sa wikang Oriya.
Moon Kana

Si Moon Kana ay isang mang-aawit mula sa bansang Hapon.
Pagsubok ng ikalawang deribatibo

Sa kalkulo, ang pagsubok ng ikalawang deribatibo ay isang criterion na magagamit upang malaman kung ang isang ibinigay ng stasyonaryong punto ng isang punsiyon ay isang lokal na maximum o isang lokal na minimum gamit ang halaga ng ikalawang deribatibo sa puntong ito.
Boise, Idaho

Ang Boise, Idaho ay isang lungsod at kabisera ng Idaho na matatagpuan sa Estados Unidos.
Imperial College London

Ang Imperial College London ay isang pampublikong unibersidad sa pananaliksik na matatagpuan sa Londres, United Kingdom. Ang tagapagtatag nito, si Prinsipe Alberto, ay nagnais ng isang lugar na binubuo ng Victoria and Albert Museum, Natural History Museum, Royal Albert Hall, at Imperial Institute. Ang kanyang asawa, si Reyna Victoria, ay naglatag ng pundasyong bato para sa Imperial Institute noong 1888. Ang Imperial College London ay nabigyan ng Royal Charter noong 1907. Sa parehong taon, ang kolehiyo ay sumali sa federal na Unibersidad ng London, bago nito iniwan matapos ang isang siglo. Sa pamamagitan ng pagsanib sa ilang mga makasaysayang paaralang medikal, ang kurikulum ay pinalawak upang maisali ang medisina. Noong 2004, binuksan ni Reyna Elizabeth II ang Imperial College Business School.
Ang Imperial ay laging binabanggit sa pagraranggo ng mga nangungunang unibersidad sa mundo. Noong 2017, ito ay ika-8 sa Times Higher Education World University Rankings, ika-8 sa QS World UniversityRankings. Ang Imperial ay niraranggo sa mga pinakainobatibong unibersidad sa Europa. Ang mga kawani at alumno ay kinabibilangan ng 15 Nobel laureates, 3 Fields Medalists, 74 Fellows ng Royal Society, 84 Fellows ng Royal Academy of Engineering, at 85 Fellows ng Academy of Medical Sciences.
Real Confessions

Ang Real Confessions ay isang palabas sa telebisyon sa Pilipinas ng TV-5 / Associated Broadcasting Company.
Listeriaceae

Ang Listeriaceae ay isang uri ng pamilya sa bakterya kahariang Protista. Ito ay Gram-positive bacteria.
1591 Baize

Ang 1591 Baize ay isang planetang hindi pangunahin.
SM Center Muntinlupa

Kasaysayan

Its grand opening ay gaganapin sa Nobyembre 16, 2007 at dinaluhan ng Muntinlupa City Mayor Aldrin San Pedro, Fr. Luigi Ilari, Archbishop Pedro Dean, Socorro Ramos National Bookstore, at Felicidad Sy.
Dama Jane Seymour

Si Dama Jane Seymour, na sa Ingles ay Lady Jane Seymour (sirka 1541-1561), ay isang maimpluwensiyang Inglesang manunulat noong ika-16 na daantaon sa Inglatera, kasama ang kanyang mga kapatid na babaeng sina Dama Margaret Seymour at Anne Seymour, Kondesa ng Warwick. Siya ay anak na babae ni Edward Seymour, Unang Duke ng Somerset, na mula 1547 ay ang Panginoong Tagapagprutekta ng Inglatera pagkalipas ng kamatayan ni Henry VIII at noong pagkabata (pagkamenor de edad) ng pinsang buo ni Jane na si Edward VI. Kaya't siya ay pamangking babae ng pangatlong asawa ni Henry VIII na si Reyna Jane Seymour, na maaaring napagkuhanan ng kanyang pangalan. Siya lamang ang nag-iisang saksi sa lihim na pagpapakasal ng kanyang kapatid na lalaking si Edward kay Dama Catherine Grey (isang potensiyal na tagapagmana ni Elizabeth I) noong 1560. Pagdaka ay namatay siya pagkaraan ng isang taon, sa gulang na 20, na maaaring dahil sa tuberkulosis.
Magawi na gumagawang magkakasama ang magkakapatid na babaeng mga Seymour, na ang kanilang pinaka tanyag na akda ay ang isang kalipunan ng 103 mga distich na nasa wikang Latin para sa puntod ni Margaret de Valois, reyna ng Navarre at isa ring babaeng may-akda, na nalathala noong 1550.
Onli In Da Pilipins

Ang Onli In Da Pilipins ay isang palabas sa telebisyon sa Pilipinas ng ABS-CBN.
Nobitz

Nobitz ay isang bayan sa distrito Altenburger Land, sa Thuringia, Germany.
Ang mga kalapit ng Paliparan ng Nobitz ay ginagamit sa pamamagitan ng Ryanair para sa mga flight sa at mula sa London Stansted sa pagitan ng 2003 at ng 2011.

Kasaysayan

Sa loob ng Imperyong Aleman (1871-1918), Ang Nobitz ay bahagi ng Dukado ng Saxe-Altenburg.
Russia-1

Ang Russia-1 (Ruso: Россия-1) ay isang tsanel ng telebisyon sa Rusya na pagmamay-ari ng estado na nauna noong ika-22 ng Marso 1951 bilang Program One sa Unyong Sobyet. Nilabas muli ito bilang RTR noong ika-13 ng Mayo, 1991, at kilala ngayon bilang Russia 1. Ito ang pangunahing channel ng All-Russia State Television and Radio Company (VGTRK).
1694 Kaiser

Ang 1694 Kaiser ay isang planetang hindi pangunahin.
Surah At-Tin

Ang Sūrat al-Tīn (Arabiko: التين‎, Ang Igos) ang ika-95 sura ng Koran na may 8 ayat.
Mirny, Republika ng Sakha

Kasaysayan

Itinatag ang Mirny noong 1955 kasunod ng pagkakatuklas ng ekspedisyong pinamunuan ni Yury Khabardin ang kalapit na daanan ng kimberlita. Ginawaran ito ng katayuang panlungsod noong 1959.

Economy

Matatagpuan sa lungsod ang minahan ng Mir. Isa itong bukas na hukay na minahanng may lalim na 525 metro (1,722 talampakan) at diyametro na 1.25 kilometro (0.78 milya). Ipinalalagay na ito ang pang-apat na pinakamalaking bukas na hukay na minahan o open-pit mine sa buong mundo. Nahinto ang produksiyon noong 2004, at isinara nang tuluyan ang minahan noong 2011.

Transportasyon

Pinaglilingkuran ang lungsod ng Paliparan ng Mirny. Ini-ungkat ang mga pagkabahala hinggil sa kaligtasan ng mga operasyon ng sasakyang panghimpapawid malapit sa bukas na minahan ng diyamante. Pinagbabawalan ang mga helikopter na dumaan sa ibabaw ng nakatiwangwang na mga minahan.
Sita

Sa panitikang Hindu, si Sita ay ang babaeng minamahal ni Rama, ang pangunahing tauhan sa Ramayana. Ayon sa salaysay ng Ramayana, nakasama ni Rama si Sita, pati na rin ang kapatid sa magulang ni Rama na si Laksana, nang napaalis si Rama mula sa kanyang kaharian at napilitang mamuhay sa isang gubat. Habang nasa gubat silang tatlo, tinangay ng dimonyong-haring si Ravana ng Lanka o Sri Lanka si Sita patungo sa kaniyang sariling kaharian. Nagawang maibalik nina Rama at Laksana si Sita sa pamamagitan ng tulong ni Sugriva, ang hari ng mga unggoy, at ng heneral nitong si Hanuman; kaya't nakabalik sina Rama at Sita sa kanilang kaharian ng Oudh.
Kultura ng Aprika

Ang kultura ng Aprika ay sumasaklaw at kinabibilangan ng lahat ng mga kultura na nasa loob ng kontinente ng Aprika. Mayroong pagkakahating pampolitika at panglahi sa pagitan ng Hilagang Aprika at ng Aprikang Subsaharano, na nahahati-hati pa sa isang malaking bilang ng mga kulturang etniko.  Sari-sari at masigla ang mga kulturang Aprikano, at katulad ng karamihan ng iba pang mga kultura ng mundo, naapektuhan ito ng mga puwersang panloob at panlabas.
John Smith

Si Kapitan John Smith (c. Enero 1580 – 21 Hunyo 1631) ay isang Almirante ng New England (Bagong Inglatera), sundalo ng Kaharian ng Inglatera, manggagalugad, at may-akda. Noong humigit-kumulang sa 1600, naging isa siyang pirata sa Turkiya. Higit siyang nakikilala sa pagiging isa sa mga pinuno ng maliit na pamayanang Ingles na itinatag sa Jamestown, Virginia noong kaagahan ng dekada ng 1600. Dahil sa kaniyang pamumuno, ang kolonya ay hindi nabigo, hindi katulad ng naunang mga maliliit na pamayanan. Naging mahalaga ang kaniyang pagganap sa paglulunsad ng unang permanenteng pamayanang Ingles sa Hilagang Amerika. Siya ang pinuno ng tinatawag na Kolonya ng Virginia (na ang himpilan nga ay ang Jamestown) sa pagitan ng Setyembre 1608 at Agosto 1609, at namuno ng eksplorasyon sa kahabaan ng mga ilog ng Virginia at ng Look ng Chesapeake. Siya ang unang Ingles na eksplorador na nagmapa ng pook Look ng Chesapeake at ng Bagong Inglatera. Paminsan-minsan siyang iniuugnay sa babaeng Indiyanang si Pocahontas pagkaraang madakip ng ama ni Pocahontas na si Powhatan; subalit ibang kolonistang Ingles, na nagngangalang John Rolfe ang nagpakasal kay Pocahontas.
Ang mga isinulat na aklat at ginawang mapa ni Smith ay itinuturing na napakahalaga sa panghihikayat at pagsuporta ng kolonisasyong Ingles ng Bagong Mundo. Siya ang nagbigay ng pangalang New England sa rehiyong iyon at hinikayat niya ang mga taong mandayuhan papunta roon sa pamamagitan ng pagsasabi na sa lugar na iyon ang bawat isang tao ay maaaring maging panginoon at may-ari ng sarili niyang gawain at lupain; at kung ang taong nandayuhan ay walang pag-aari, ang taong iyon, sa pamamagitan ng industriya ay madaling yayaman.
Nang ang Jamestown ay naging unang permanenteng maliit na pamayanan ng Inglatera sa Bagong Mundo, sinanay ni Smith ang mga tao roon sa pagsasaka at paggawa, kung kaya't nasagip ang kolonya mula sa isang maagang pagkawasak. Lantaran niyang ipinahayag na ang sinumang hindi gagawa o magtatrabaho ay hindi kakain. Ang ganitong katatagan ng katangian at pagpupunyagi ay nakapangibabaw at nakapagbigay ng lunas sa mga suliranin na hinarap niya dahil sa mga Indiyanong nanggugulo, dahil sa kasukalan at sa maliligalig at hindi nakikiisang mga Ingles na kasapi ng pamayanan. Halos nasira ang kolonya dahil sa marahas na panahon, kawalan ng tubig, pamumuhay sa kasukalang malati, hindi kagustuhan ng mga Ingles na magtrabaho, at mga paglusob ng nasyong Powhatan.
Nakalibing si Smith sa simbahan ng St Sepulchre-without-Newgate, ang pinakamalaking simbahan sa Lungsod ng Londres, kung saan mayroong isang kaaya-ayang bintana na idinisenyo ni Francis Skeat at iniluklok noong 1968.
Cecilio Ynares

Si Cecilio Ynares ay isang politiko sa Pilipinas.
Tata Esteban

Si Tata Esteban ay isang aktor sa Pilipinas. Siya ay pinanganak noong Setyembre 28, 1954 bilang Steve Paolo Regala ay namatay noong Setyembre 10, 2003, 18 araw bago ang kanyang kaarawan.
Ang Alamat ni Julian Makabayan

Petsa

25 Disyembre 1979